钦定古今图书集成/明伦汇编/氏族典/第201卷 > 《郑樵通志》 > 高猛
## 钦定古今图书集成/明伦汇编/氏族典/第201卷 > 《郑樵通志》 > 高猛

按《魏书高肇传》：“肇兄琨，琨子猛，字豹儿，尚长乐公主，
即世宗同母妹也。拜驸马都尉，历位中书令，出为雍
州刺史，有能名，入为殿中尚书，卒赠司空、冀州刺史。
出帝时，复赠太师、大丞相、录尚书事。公主无子，猛先
在外，有男，不敢令主知，临终方言之，年几三十矣，乃
召为丧主。寻卒，无后。”